CELEX: 62015FN0129
Language: el
Date: 2015-09-30 00:00:00
Title: Υπόθεση F-129/15: Προσφυγή-αγωγή της 30ής Σεπτεμβρίου 2015 — ZZ κατά Επιτροπής

14.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 414/44
            
         Προσφυγή-αγωγή της 30ής Σεπτεμβρίου 2015 — ZZ κατά Επιτροπής
   (Υπόθεση F-129/15)
   (2015/C 414/56)
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: ZZ (εκπρόσωπος: H. Jeannin, δικηγόρος)
   
      Καθής-εναγομένη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Η ακύρωση της αποφάσεως να μη ληφθεί υπόψη, κατά τον υπολογισμό του ύψους της συντάξεως γήρατος του προσφεύγοντος, συντάξιμος χρόνος 26 ημερών που είχε αναγνωριστεί κατόπιν μεταφοράς των συνταξιοδοτικών δικαιωμάτων που είχαν αποκτηθεί στο εθνικό σύστημα προς το συνταξιοδοτικό σύστημα της Ευρωπαϊκής Ένωσης, καθώς και το αίτημα να επιδικαστεί στον προσφεύγοντα συμβολικά ποσό ύψους ενός ευρώ για την αποκατάσταση της ηθικής βλάβης που προβάλλει ότι υπέστη.
   
      Αιτήματα
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση περί απορρίψεως της ενστάσεως του προσφεύγοντος καθώς και τη σιωπηρή απόφαση που συνάγεται από την απόφαση της 6ης Φεβρουαρίου 2015 σχετικά με τη χορήγηση και την εκκαθάριση των συνταξιοδοτικών του δικαιωμάτων, να μη ληφθεί υπόψη, για την υπολογισμό του ύψους της συντάξεως, διάρκεια 26 ημερών που είχε κατοχυρωθεί με τη μεταφορά των συνταξιοδοτικών δικαιωμάτων που είχε αποκτήσει στα γαλλικά συνταξιοδοτικά συστήματα CNAVTS-ARRCO και MSA·
            
         
               —
            
            
               να επιδικάσει συμβολικά ποσό ύψους ενός ευρώ για την αποκατάσταση της ηθικής βλάβης·
            
         
               —
            
            
               να υποχρεώσει την Επιτροπή να καταβάλει το ποσό των 3  000 ευρώ για τα δικαστικά έξοδα.